CELEX: 31999L0016
Language: hr
Date: 1999-03-16 00:00:00
Title: Direktiva Komisije 1999/16/EZ od 16. ožujka 1999. o prilagodbi tehničkom napretku Direktive Vijeća 77/540/EEZ u odnosu na parkirna svjetla za motorna vozila  Tekst značajan za EGP

13/Sv. 010
            
            
               HR
            
            
               Službeni list Europske unije
            
            
               111
            
         31999L0016
   
               L 097/33
            
            
               SLUŽBENI LIST EUROPSKE UNIJE
            
            
               16.03.1999.
            
         
      DIREKTIVA KOMISIJE 1999/16/EZ
   od 16. ožujka 1999.
   o prilagodbi tehničkom napretku Direktive Vijeća 77/540/EEZ u odnosu na parkirna svjetla za motorna vozila
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 70/156/EEZ od 6. veljače 1970. o usklađivanju zakonodavstava država članica u odnosu na homologaciju tipa motornih vozila i njihovih prikolica (1), kako je zadnje izmijenjena Direktivom 98/91/EZ Europskog parlamenta i Vijeća (2), a posebno njezin članak 13. stavak 2.,
   uzimajući u obzir Direktivu Vijeća 77/540/EEZ od 28. lipnja 1977. o usklađivanju zakonodavstava država članica u odnosu na parkirna svjetla za motorna vozila (3), kako je zadnje izmijenjena Aktom o pristupanju Austrije, Finske i Švedske, a posebno njezin članak 10.,
   
               (1)
            
            
               budući da je Direktiva 77/540/EEZ jedna od posebnih direktiva o postupku EZ homologacije tipa koji je utvrđen Direktivom Vijeća 70/156/EEZ; budući da se, stoga, odredbe utvrđene Direktivom 70/156/EEZ u odnosu na sustave vozila, sastavne dijelove i zasebne tehničke jedinice vozila primjenjuju na Direktivu 77/540/EEZ;
            
         
               (2)
            
            
               budući da se posebno u članku 3. stavku 4. i članku 4. stavku 3. Direktive 70/156/EEZ zahtijeva da svaka posebna Direktiva ima priložen opisni dokument kao i certifikat o homologaciji tipa na temelju Priloga VI. Direktivi 70/156/EEZ kako bi se postupak homologacije tipa mogao računalno obraditi; budući da certifikat o homologaciji tipa predviđen Direktivom 77/540/EEZ treba odgovarajuće izmijeniti;
            
         
               (3)
            
            
               budući da te postupke treba pojednostavniti kako bi se održala istovrijednost između određenih posebnih direktiva i odgovarajućih pravilnika Gospodarske komisije Ujedinjenih naroda za Europu (UNECE), predviđena člankom 9. stavkom 2. Direktive 70/156/EEZ, kad se ti pravilnici izmijene; budući da, kao prvi korak, tehničke zahtjeve Direktive 77/540/EEZ treba zamijeniti onima iz Pravilnika UNECE br. 77 upućivanjem na mjesto na kojem se oni nalaze u Pravilniku;
            
         
               (4)
            
            
               budući da je potrebno osigurati udovoljavanje zahtjeva Direktive Vijeća 76/756/EEZ (4), kako je zadnje izmijenjena Direktivom Komisije 97/28/EZ (5), te zahtjeva Direktive Vijeća 76/761/EEZ (6), kako je zadnje izmijenjena Direktivom Komisije 1999/17/EZ (7);
            
         
               (5)
            
            
               budući da su mjere predviđene ovom Direktivom u skladu s mišljenjem Odbora za prilagodbu tehničkom napretku uspostavljenog Direktivom 70/156/EEZ,
            
         DONIJELA JE OVU DIREKTIVU:
   Članak 1.
   Direktiva 77/540/EEZ mijenja se kako slijedi:
   
               1.
            
            
               Članak 1. stavak 1. zamjenjuje se sljedećim:
               „1.   Svaka država članica dodjeljuje EZ homologaciju tipa sastavnog dijela za svaki tip parkirnog svjetla koji ispunjava zahtjeve za izvedbu i ispitivanje koji su predviđeni u odgovarajućim prilozima.”
            
         
               2.
            
            
               U članku 2., prvi stavak zamjenjuje se sljedećim:
               „Države članice, za svaki tip parkirnog svjetla koji odobre u skladu s člankom 1., dodjeljuju proizvođaču oznaku EZ homologacije tipa sastavnog dijela koja je sukladna predlošku iz Dodatka 3. Prilogu I.”
            
         
               3.
            
            
               Članak 4. zamjenjuje se sljedećim:
               „Članak 4.
               Nadležna tijela država članica međusobno se obavještavaju, putem postupaka navedenih u članku 4. stavku 6. Direktive 70/156/EEZ, o svakoj homologaciji koju dodijele, odbiju ili povuku u skladu s ovom Direktivom.”
            
         
               4.
            
            
               Članak 9. zamjenjuje se sljedećim:
               „Članak 9.
               U smislu ove Direktive ‚vozilo’ označava svako motorno vozilo namijenjeno uporabi na cesti, sa ili bez nadogradnje, s najmanje četiri kotača i najvećom konstrukcijskom brzinom većom od 25 km/h, i njegove prikolice, osim tračnih vozila, poljoprivrednih i šumarskih traktora i svih pokretnih strojeva.”
            
         
               5.
            
            
               Prilozi se zamjenjuju tekstom u Prilogu ovoj Direktivi.
            
         Članak 2.
   1.   Od 1. listopada 1999., ili šest mjeseci od stvarnog datuma objave ako se tekstovi navedeni u članku 3. objave nakon 1. travnja 1999., države članice ne smiju, iz razloga koji se odnose na parkirna svjetla:
   
               —
            
            
               odbiti dodijeliti EZ homologaciju ni nacionalnu homologaciju za određeni tip motornog vozila ili tip parkirnog svjetla, ni
            
         
               —
            
            
               zabraniti registraciju, prodaju ni stavljanje u uporabu vozila ni prodaju ni stavljanje u uporabu parkirnih svjetala,
            
         ako parkirna svjetla ispunjavaju zahtjeve Direktive 77/540/EEZ, kako je zadnje izmijenjena ovom Direktivom, i ako su, što se tiče vozila, ugrađena u skladu sa zahtjevima utvrđenima u Direktivi 76/756/EEZ.
   2.   Od 1. travnja 2000. države članice:
   
               —
            
            
               više neće dodjeljivati EZ homologaciju, i
            
         
               —
            
            
               mogu odbiti dodijeliti nacionalnu homologaciju
            
         za svaki tip vozila, iz razloga koji se odnose na parkirna svjetla, te za svaki tip parkirnih svjetala, ako nisu ispunjeni zahtjevi Direktive 77/540/EEZ, kako je izmijenjena ovom Direktivom.
   3.   Od 1. travnja 2001. zahtjevi Direktive 77/540/EEZ koji se odnose na parkirna svjetla kao sastavne dijelove, kako je izmijenjena ovom Direktivom, primjenjuju se u smislu članka 7. stavka 2. Direktive 70/156/EEZ.
   4.   Neovisno o stavcima 2. i 3., države članice mogu i dalje dodjeljivati EZ homologaciju tipa za parkirna svjetla kao rezervne dijelove i dopustiti njihovu prodaju i stavljanje u uporabu u skladu s prijašnjim inačicama Direktive 77/540/EEZ ako su takva parkirna svjetla:
   
               —
            
            
               namijenjena za ugradnju na vozilima koja su već u uporabi, i
            
         
               —
            
            
               ako zadovoljavaju zahtjeve navedene Direktive koji su se primjenjivali prilikom prve registracije vozila.
            
         Članak 3.
   Stavci i prilozi iz Pravilnika UNECE-a br. 77, navedeni u točki 1. Priloga II., objavljuju se u Službenom listu Europskih zajednica do 1. travnja 1999.
   Članak 4.
   1.   Države članice donose zakone i druge propise potrebne za usklađivanje s ovom Direktivom najkasnije do 1. listopada 1999.; međutim, ako se tekstovi iz članka 3. objave nakon 1. travnja 1999., države članice ispunjavaju tu obvezu šest mjeseci od datuma stvarne objave tih tekstova. One o tome odmah obavješćuju Komisiju.
   Države članice te odredbe primjenjuju od 1. listopada 1999. ili, ako se tekstovi iz članka 3. objave nakon 1. travnja 1999., šest mjeseci od datuma stvarne objave tih tekstova.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekstove glavnih odredaba nacionalnog prava koje donose u području na koje se odnosi ova Direktiva.
   Članak 5.
   Ova Direktiva stupa na snagu dvadesetog dana od dana objave u Službenom listu Europskih zajednica.
   Članak 6.
   Ova je Direktiva upućena državama članicama.
   
      Sastavljeno u Bruxellesu 16. ožujka 1999.
      
         
            Za Komisiju
         
         Martin BANGEMANN
         
         
            Član Komisije
         
      
   
   
      (1)  SL L 42, 23.2.1970., str. 1.
   
      (2)  SL L 11, 16.1.1999., str. 25.
   
      (3)  SL L 220, 29.8.1977., str. 83.
   
      (4)  SL L 262, 27.9.1976., str. 1.
   
      (5)  SL L 171, 30.6.1997., str. 1.
   
      (6)  SL L 262, 27.9.1976., str. 96.
   
      (7)  SL L 97, 12.4.1999., str. 45.
   PRILOG
   „
         POPIS PRILOGA
         
                     PRILOG I.:
                  
                  Administrativne odredbe za homologaciju tipa
               
                     
                        Dodatak 1.:
                  
                  Opisni dokument
               
                     
                        Dodatak 2.:
                  
                  Certifikat o homologaciji tipa
               
                     
                        Dodatak 3.:
                  
                  Obrasci EZ homologacijske oznake tipa sastavnog dijela
               
                     PRILOG II.:
                  
                  Tehnički zahtjevi
               
      
         PRILOG I.
         UPRAVNE ODREDBE ZA HOMOLOGACIJU TIPA
         1.   ZAHTJEV ZA EZ HOMOLOGACIJU TIPA SASTAVNOG DIJELA
         1.1   Zahtjev za homologaciju tipa sastavnog dijela prema članku 3. stavku 4. Direktive 70/156/EEZ za određeni tip parkirnog svjetla podnosi proizvođač.
         1.2.   Obrazac opisnog dokumenta nalazi se u Dodatku 1.
         Tehničkoj službi odgovornoj za provođenje homologacijskih ispitivanja treba dostaviti sljedeće:
         1.3.1.   dva uzorka opremljena preporučenim svjetlom ili svjetlima; ako su parkirna svjetla namijenjena za ugradnju samo na jednoj strani vozila, dva podnesena uzorka mogu biti istovjetna i prikladna za ugradnju samo na desnoj ili samo na lijevoj strani vozila.
         2.   OZNAČIVANJE
         Naprave koje se podnose za EZ homologaciju tipa sastavnog dijela moraju biti označene:
         2.1.1.   trgovačkim nazivom ili oznakom proizvođača:
         2.1.2.   u slučaju svjetala sa zamjenjivim izvorima svjetlosti: propisanim tipom (tipovima) žarulja sa žarnom niti;
         2.1.3.   u slučaju svjetala s nezamjenjivim izvorima svjetlosti: nazivnim naponom i nazivnom snagom.
         2.2.   Te oznake moraju biti jasno čitljive i neizbrisive i postavljene na svjetleću površinu ili na jednu od svjetlećih površina naprave. One moraju biti vidljive izvana i nakon ugradnje naprave na vozilo.
         2.3.   Na svakoj napravi mora biti dovoljno prostora za oznaku homologacije tipa sastavnog dijela. Taj prostor mora se označiti na crtežima navedenima u Dodatku 1.
         3.   DODJELJIVANJE EZ HOMOLOGACIJE TIPA SASTAVNOG DIJELA
         3.1.   Ako su ispunjeni svi potrebni zahtjevi, EZ homologacija tipa dodjeljuje se u skladu s člankom 4. stavkom 3. i, ako je to primjenjivo, člankom 4. stavkom 4. Direktive 70/156/EEZ.
         3.2.   Obrazac certifikata o homologaciji tipa nalazi se u Dodatku 2.
         3.3.   Za svaki homologirani tip parkirnog svjetla dodijelit će se homologacijski broj u skladu s Prilogom VII. Direktivi 70/156/EEZ. Ista država članica ne smije dodijeliti isti homologacijski broj drugome tipu parkirnog svjetla.
         3.4.   Kad se podnosi zahtjev za EZ homologaciju tipa sastavnog dijela za tip svjetlosne i svjetlosne signalne naprave koja uključuje parkirno svjetlo i druga svjetla, može se dodijeliti jedinstveni broj EZ homologacije tipa sastavnog dijela pod uvjetom da parkirno svjetlo ispunjava zahtjeve iz ove Direktive, a svako od preostalih svjetala koja čine svjetlosnu i svjetlosnu signalnu napravu za koju se podnosi zahtjev za EZ homologaciju tipa sastavnog dijela u skladu je s posebnom direktivom koja se na njega odnosi.
         4.   OZNAKA EZ HOMOLOGACIJE TIPA SASTAVNOG DIJELA
         4.1.   Osim oznaka navedenih u točki 2.1., svako parkirno svjetlo sukladno tipu homologiranom na temelju ove Direktive, treba biti označeno oznakom EZ homologacije tipa sastavnog dijela.
         Ta se oznaka sastoji od:
         4.2.1.   pravokutnika u kojemu se nalazi malo slovo „e”, nakon čega slijedi brojčana ili slovna oznaka države članice koja je dodijelila homologaciju:
         
                     „1”
                  
                  
                     za Njemačku
                  
               
                     „2”
                  
                  
                     za Francusku
                  
               
                     „3”
                  
                  
                     za Italiju
                  
               
                     „4”
                  
                  
                     za Nizozemsku
                  
               
                     „5”
                  
                  
                     za Švedsku
                  
               
                     „6”
                  
                  
                     za Belgiju
                  
               
                     „9”
                  
                  
                     za Španjolsku
                  
               
                     „11”
                  
                  
                     za Ujedinjenu Kraljevinu
                  
               
                     „12”
                  
                  
                     za Austriju
                  
               
                     „13”
                  
                  
                     za Luksemburg
                  
               
                     „17”
                  
                  
                     za Finsku
                  
               
                     „18”
                  
                  
                     za Dansku
                  
               
                     „21”
                  
                  
                     za Portugal
                  
               
                     „23”
                  
                  
                     za Grčku
                  
               
                     „IRL”
                  
                  
                     za Irsku;
                  
               4.2.2.   u blizini pravokutnika „osnovnog homologacijskog broja” iz odjeljka 4. broja homologacije tipa iz Priloga VII. Direktivi 70/156/EEZ, ispred kojeg je dvoznamenkasti redni broj koji označuje posljednje važnije tehničke izmjene Direktive 77/540/EEZ na dan dodjeljivanja EEZ homologacije tipa. U ovoj je Direktivi taj redni broj „00”;
         4.2.3.   ako svjetlo emitira narančastu svjetlost sprijeda i straga, mora biti označeno strelicom koja pokazuje smjer, pri čemu je strelica usmjerena prema prednjem dijelu vozila.
         4.3.   Oznaka EZ homologacije tipa sastavnog dijela mora biti pričvršćena na leću ili na jednu od leća svjetla tako da je jasno čitljiva i neizbrisiva i nakon ugradnje svjetla na vozilo.
         4.4.   Primjer oznake EZ homologacije tipa sastavnog dijela nalazi se u Dodatku 3.
         Kada se za tip svjetlosne i svjetlosne signalne naprave koja uključuje parkirno svjetlo i druga svjetla, u skladu s gore navedenom točkom 3.4. dodjeljuje jedinstveni broj EZ homologacije tipa sastavnog dijela, može se postaviti samo jedna oznaka EZ homologacije tipa sastavnog dijela koja se sastoji od:
         4.5.1.   pravokutnika u kojemu se nalazi malo slovo „e”, nakon čega slijedi brojčana ili slovna oznaka države članice koja je dodijelila homologaciju (vidjeti točku 4.2.1.);
         4.5.2.   osnovnog homologacijskog broja (vidjeti prvi dio rečenice u točki 4.2.2.);
         4.5.3.   ako je potrebno, propisane strelice ako se odnosi na svjetlosni sklop kao cjelinu.
         Ta se oznaka može postaviti bilo gdje na svjetlima koja su grupirana, kombinirana ili uzajamno integrirana, pod uvjetom da je:
         4.6.1.   vidljiva nakon ugradnje svjetala;
         4.6.2.   nije moguće ukloniti nijedan sastavni dio za prijenos svjetla grupiranih, kombiniranih ili integriranih svjetala, a da se istodobno ne ukloni homologacijska oznaka.
         Identifikacijski simbol za svako svjetlo koje odgovara svakoj direktivi u skladu s kojom je dodijeljena EZ homologacija tipa sastavnog dijela, zajedno s rednim brojem (vidjeti drugi dio rečenice u točki 4.2.2.), te, prema potrebi, slovo „D” i propisna strelica, moraju biti označeni:
         4.7.1.   na odgovarajućoj površini koja emitira svjetlost;
         4.7.2.   ili u skupini, tako da se svako od grupiranih, kombiniranih ili integriranih svjetala može jasno prepoznati.
         4.8.   Mjere sastavnih dijelova te oznake ne smiju biti manje od najmanjih mjera utvrđenih za pojedinačne oznake u različitim direktivama na temelju kojih je dodijeljena EZ homologacija tipa sastavnog dijela.
         5.   PREINAKE TIPA I IZMJENE HOMOLOGACIJE
         5.1.   U slučaju preinake tipa koji je homologiran prema ovoj Direktivi, primjenjuju se odredbe članka 5. Direktive 70/156/EEZ.
         6.   SUKLADNOST PROIZVODNJE
         6.1.   U pravilu se mjere za osiguravanje sukladnosti proizvodnje donose u skladu s odredbama članka 10. Direktive 70/156/EEZ.
         6.2.   Svako parkirno svjetlo mora ispunjavati uvjete navedene u ovoj Direktivi. Unatoč tomu, za parkirna svjetla nasumice odabrana iz serijske proizvodnje, zahtjevi u vezi s najmanjom jakosti emitiranog svjetla (izmjereno standardnom svjetiljkom sa žarnom niti iz točke 8.) (1) ograničeni su u svakom smjeru na 80 % najmanjih emitiranih vrijednosti utvrđenih u točkama 7.1. i 7.2 (1). Pod jednakim uvjetima, najveće propisane vrijednosti mogu se prekoračiti za 20 %.
      
      
         Dodatak 1.
         
            
         
            
      
      
         Dodatak 2.
         
            
         
            
      
      
         Dodatak 3.
         PRIMJER OZNAKE EZ HOMOLOGACIJE TIPA SASTAVNOG DIJELA
         
            
         Naprava označena gore prikazanom oznakom EZ homologacije tipa sastavnog dijela je parkirno svjetlo, homologirano u Njemačkoj (e1) na temelju ove Direktive (00) pod osnovnim homologacijskim brojem 1471.
      
      
         PRILOG II.
         TEHNIČKI ZAHTJEVI
         Tehnički zahtjevi utvrđeni su u točkama 2. te od 6. do 9. i u prilozima od 3. do 5. Pravilnika UNECE-a br. 77 koji sadrži sljedeće konsolidirane dokumente:
         
                     —
                  
                  
                     Pravilnik u svom izvornom obliku (00) (2);
                  
               
                     —
                  
                  
                     dopune 1. i 2. Pravilniku br. 77 zajedno s preinakama (3);
                  
               
                     —
                  
                  
                     dopunu 3. Pravilniku br. 77 (4);
                  
               
                     —
                  
                  
                     dopunu 4. Pravilniku br. 77 (5),
                  
               osim što se:
         1.1.   uputa na „Pravilnik br. 48” podrazumijeva kao uputa na „Direktivu 76/756/EEZ”.
         1.2.   uputa na „Pravilnik br. 37” podrazumijeva kao uputa na „Prilog VII. Direktivi 76/761/EEZ”.
      ”
   
      (1)  Dokumenata navedenih u točki 1. Priloga II. ovoj Direktivi.
   
      (2)  
   
               E/ECE/324
            
            
               Rev. 1/Add. 76.
            
         
               E/ECE/TRANS/505.
            
         
      (3)  
   
               E/ECE/324
            
            
               Rev. 1/Add. 76/Amend. 1.
            
         
               E/ECE/TRANS/505.
            
         
      (4)  
   
               E/ECE/324
            
            
               Rev. 1/Add. 76/Amend. 2.
            
         
               E/ECE/TRANS/505.
            
         
      (5)  TRANS/WP.29/530.